Ďaľšie referáty z kategórie
Španielsko
|Dátum pridania:||30.11.2002||Oznámkuj:||12345|
|Autor referátu:||skebla|
|Jazyk:||Počet slov:||4 452|
|Referát vhodný pre:||Stredná odborná škola||Počet A4:||16.3|
|Priemerná známka:||2.92||Rýchle čítanie:||27m 10s|
|Pomalé čítanie:||40m 45s|
Vo vysokých polohách sa miestami vyskytuje polárna vŕba a iné kroviny a nízke nekvitnúce rastliny.
V južnom pásme, ktoré zahŕňa takmer celú Andalúziu, je veľmi bohatá flóra, prevažne stredomorská, tak isto ako aj vo východných pobrežných oblastiach, kde sa hojne vyskytuje aj korkový dub. Rastú tu figovníky, mandle, moruše a chlebovníky. Sú tu stále zelené porasty mýrt a vavrínov, mäta, šalvia, levanduľa, a nízky chamearops, jediný druh stredomorskej zakrpatenej palmy, granátové jablko a miestami aj datľová palma, krókusy, narcisy, tulipány, ľalie a iné cibuľovité rastliny. V najvyšších polohách je stredoeurópske rastlinstvo.
Juhovýchodná časť krajiny má výrazne africkú kvetenu s mnohými druhmi spoločnými s Alžírskom. II.3. Živočíšstvo
Španielska fauna je v severných lesnatých oblastiach podobná stredoeurópskej faune, väčšinou má však stredomorský ráz a vykazuje značný počet afrických druhov. Na severe žije medveď, divá mačka, kuna, hranostaj a veverica s ďalšími hlodavcami. Kamzík, kozorožec, sup a orol sa vyskytujú len v najvyšších pohoriach.
V strednej časti krajiny žije diviak, jeleň a srnec, ale aj vlk, rys, líška, zajac, králik, jež a krt, jazvec, veverica a myši európskych i afrických odrôd. Vo vrchoch žije kamzík.
Na juhu je množstvo afrických zvierat a vtákov a veľkých jašteríc. V gibraltárskych skalách žije magot – jediný druh opice v Európe. Medzi mnohými druhmi sladkovodných rýb sa tu vyskytuje pstruh, losos, mrena a jeseter. Z morskej fauny tu možno zaznamenať tresku, makrelu, tuniaka, sardinku a v Stredozemnom mori morského raka a langustu.
II.4. Rieky
Hlavné španielske rieky majú len veľmi málo vody, až na Guadalquivir, ktorý zásobujú snehy Sierry Nevady. Do Atlantického oceánu sa vlievajú z hlavných riek Duero s tokom vyše 900 km, Tajo s tokom vyše 1000 km, Guadiana s tokom 600 km. Ebro - v celkovej dĺžke vyše 900 km – vlieva sa do Stredozemného mora. Jediný Guadalquivir umožňuje väčšiu lodnú dopravu. Menšie námorné lode plávajú po tejto rieke až k Seville. Väčšie jazerá – skôr lagúny – sú v rôznych častiach krajiny. Najväčšie – Laguna de Gallocanta – má obvod 25km, pravda, len v zimnom období. Iné, ako napríklad La Nava, miznú v období sucha skoro úplne. Španielsko má veľmi mnoho minerálnych žriedel: od najchladnejšieho Fuente Agria v Andalúzii (15°C) až po najteplejšie Fuente Caliente v Novej Kastílii (40°C). III. Španielske tradície
III.1. Sherry
Severne od Cádizského zálivu, len kúsok nad hladinou mora, leží pestovateľská oblasť Jerézu. V trojuholníku medzi Sanlúcarem de Barrameda, Puertom de Santa María a Jerezom de la Frontera lisujú najlepšie a najslávnejšie druhy španielskych vín.
Podobné referáty
|Španielsko||SOŠ||2.9419||1217 slov|
|Španielsko||SOŠ||2.9859||603 slov|
|Španielsko||SOŠ||2.9584||354 slov|
|Španielsko||SOŠ||2.9060||1029 slov|
|Španielsko||SOŠ||2.9922||424 slov|
|Španielsko||SOŠ||2.9489||699 slov|
|Španielsko||SOŠ||2.9809||517 slov|
|Španielsko||GYM||2.9444||3670 slov|
|Španielsko||ZŠ||2.9798||648 slov|
|Španielsko||SOŠ||2.9367||729 slov|